CELEX: 62011TN0485
Language: da
Date: 2011-09-12 00:00:00
Title: Sag T-485/11: Sag anlagt den 12. september 2011 — Akzo Nobel og Akcros Chemicals mod Kommissionen

12.11.2011   
            
            
               DA
            
            
               Den Europæiske Unions Tidende
            
            
               C 331/25
            
         Sag anlagt den 12. september 2011 — Akzo Nobel og Akcros Chemicals mod Kommissionen
   (Sag T-485/11)
   2011/C 331/49
   Processprog: engelsk
   
      Parter
   
   
      Sagsøgere: Akzo Nobel NV (Amsterdam, Nederlandene) og Akcros Chemicals Ltd (Warwickshire, Det Forenede Kongerige) (ved advokaterne C. Swaak og R. Wesseling)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse af 30. november 2011 om ændring af beslutning K(2009) 8682 endelig af 11. november 2009 om en procedure i henhold til EF-traktatens artikel 81 (nu artikel 101 TEUF) og EØS-aftalens artikel 53 (sag COMP/38589 — varmestabilisatorer) annulleres helt eller delvist, for så vidt som den vedrører sagsøgerne.
            
         
               —
            
            
               Subsidiært nedsættes den bøde, der er pålagt i henhold til artikel 1, stk. 2, 4, 19 og 21, i Kommissionens afgørelse af 30. juni 2011.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Med det første anbringende gøres det gældende, at Kommissionen fejlagtigt pålagde sagsøgerne og selskaberne i Elementis-koncernen solidarisk ansvar og anvendte begrebet om solidarisk ansvar forkert, da den konstaterede, at sagsøgerne var ansvarlige for den andel af bøden, der var pålagt de selskaber, der tilhørte Elementis-koncernen.
            
         
               2)
            
            
               Med det andet anbringende gøres gældende, at Kommissionen fejlagtigt ændrede beslutningen af 2009 til skade for sagsøgerne (mens søgsmålet om annullation af beslutningen af 2009 fortsat verserede) i strid med principperne om retssikkerhed og den berettigede forventning.
            
         
               3)
            
            
               Med det tredje anbringende gøres gældende, at Kommissionen fejlagtigt ændrede beslutningen af 2009 uden at vedtage en ny supplerende klagepunktsmeddelelse og dermed tilsidesatte sagsøgernes ret til forsvar og navnlig retten til kontradiktion.